ยัวซ่าเจ็บตัวรายได้ลดลงปีหน้าหวัง9%
ยัวซ่ากระอัก วงจรผลิตรถยนต์ชะงัก จำต้องหยุดส่งแบตเตอรี่ให้ฮอนด้า โตโยต้า ฉุดรายได้ปีนี้ต่ำกว่าปีก่อน ปีหน้าขอโต 9%
30 ต.ค. 2565

ยัวซ่ากระอัก วงจรผลิตรถยนต์ชะงัก จำต้องหยุดส่งแบตเตอรี่ให้ฮอนด้า โตโยต้า ฉุดรายได้ปีนี้ต่ำกว่าปีก่อน ปีหน้าขอโต 9%
นายศุภวัส พันธุ์วัฒน์ ประธานเจ้าหน้าที่ปฏิบัติการ บริษัท ยัวซ่าแบตเตอรี่ ประเทศไทย (YUASA) เปิดเผยว่า โรงงานผลิตแบตเตอรี่ของบริษัทไม่ถูกน้ำท่วม แต่ต้องหยุดส่งแบตเตอรี่ให้กับผู้ผลิตรถยนต์รายใหญ่อย่างเช่น ฮอนด้า โตโยต้า ยามาฮ่า และซูซูกิ ตั้งแต่เดือน ต.ค.ที่ผ่านมา และน่าจะลากยาวถึงเดือน ธ.ค.นี้ เนื่องจากลูกค้าเหล่านี้ชะงักการผลิตจากกรณีขาดชิ้นส่วน ทำให้ไม่สามารถผลิตรถยนต์ได้ 
ปีนี้น้ำท่วมได้ซ้ำเติมธุรกิจยานยนต์ ซึ่งเพิ่มฟื้นตัวจากสึนามิในประเทศญี่ปุ่น จึงคาดว่ารายได้ปีนี้จะทำไม่ได้ตามเป้าหมายที่ตั้งไว้ 2,000 ล้านบาท คงทำได้เพียง 1,800 ล้านบาท หรือลดลง 10-15% จากปีที่ผ่านมา
สำหรับแนวโน้มปีหน้าขณะนี้ยังไม่สามารถวางแผนธุรกิจได้ แต่คาดว่าหลังน้ำท่วมประชาชนน่าจะเปลี่ยนรถยนต์และมอเตอร์ไซค์ น่าจะส่งผลให้รายได้เบื้องต้นขยายตัวเพียง 8-9% ไม่ได้สูงมากนัก